ಮುಂದಿನ ಸಭೆಯಲ್ಲಿ MSP ಬಗ್ಗೆ ಚರ್ಚೆ ಮಾಡ್ತೀವಿ.. ಪ್ರತಿಭಟನೆ ಮುಂದುವರಿಸ್ತೀವಿ.. ನವದೆಹಲಿ: ನಮ್ಮ ಎರಡು ಬೇಡಿಕೆಗಳನ್ನು ಈಡೇರಿಸಲು ಸರ್ಕಾರ ಒಪ್ಪಿಕೊಂಡಿದೆ ಅಂತಾ ರೈತ ಮುಖಂಡ ರಾಕೇಶ್ ಟಿಕೈಟ್ ಹೇಳಿದ್ದಾರೆ. ಕೇಂದ್ರ ಸರ್ಕಾರದ ಜೊತೆ 6ನೇ ಸುತ್ತಿನ ಮಾತುಕತೆ ಬಳಿಕ ಮಾತನಾಡಿದ ರೈತ ನಾಯಕ ರಾಕೇಶ್.. ಇಂದಿನ ಸಂಭಾಷಣೆ ಚೆನ್ನಾಗಿತ್ತು. ಈಗ ಮುಂದಿನ ಸಂವಾದ ಜನವರಿ 4ರಂದು ನಡೆಯಲಿದೆ. ಅಲ್ಲಿಯವರೆಗೆ ರೈತರ ಹೋರಾಟ ಶಾಂತಿಯುತವಾಗಿ ಮುಂದುವರಿಯಲಿದೆ ಎಂದರು. ನಂತರ ಆಲ್ ಇಂಡಿಯಾ ಕಿಸಾನ್ ಸಭಾದ ಅಧ್ಯಕ್ಷ ಬಾಲ್ ಕರಣ್ ಸಿಂಗ್ ಮಾತನಾಡಿ.. ನಮ್ಮ ಆಂದೋಲನವನ್ನು ಕೊನೆಗೊಳಿಸಬೇಕು ಮತ್ತು ಪರಿಹಾರ ಕಂಡುಕೊಳ್ಳಲು ಸಮಿತಿ ರಚಿಸಬೇಕು ಎಂದು ಸರ್ಕಾರ ಹೇಳ್ತಿದೆ. ಆದರೆ ಸರ್ಕಾರದ ಮಾತನ್ನ ನಾವು ಕೇಳಲ್ಲ. ನಾವು ನಮ್ಮ ಪ್ರತಿಭಟನೆಯನ್ನ ಹಿಂದೆ ತೆಗೆದುಕಳ್ಳಲ್ಲ. ನಾವು ಯಾವುದೇ ಸಮಿತಿಯ ರಚನೆಗೆ ಒಪ್ಪುವುದಿಲ್ಲ. ನಾವು ಮುಂದಿನ ಸಭೆಯಲ್ಲಿ ಎಂಎಸ್ಪಿ ಬಗ್ಗೆ ಚರ್ಚಿಸುತ್ತೇವೆ ಅಂತಾ ಹೇಳಿದರು.